Bielick
Bielick (transkribeerituna Belitsk) on alevik (endine alev) Valgevenes Homieli oblasti Rahačoŭ rajooni Stoŭpnia külanõukogus. Asula asub merepinnast 133 meetri kõrgusel, oblasti keskusest Homielist 80 ja rajooni keskusest Rahačoŭ linnast 28 kilomeetri kaugusel. Alevikus on postkontor, keskkool, raamatukogu ja klubi. Seal asuvad turbatööstus ja briketivabrik. Asula tekkis 1948. aastal rajatud turbatööstusettevõtte juurde. Aastast 1951 oli see alevik. 12. jaanuaril 1960 sai sealne alevik alevi staatuse. Aastal 2011 muudeti Bielick taas alevikuks.